Up-714/13, U-I-214/13
Natisni
Opravilna št.:
Up-714/13, U-I-214/13
Datum odločitve:
13. 1. 2014
ECLI:
ECLI:SI:USRS:2014:Up.714.13
Akt:
Odlok o kategorizaciji občinskih cest na območju Občine Straža (Uradni list RS, št. 47/07), 5. čl.

Ustavna pritožba zoper sodbo Okrajnega sodišča v Novem mestu št. ZSV-63/2013 z dne 9. 5. 2013 v zvezi z odločbo Policijske postaje Dolenjske Toplice št. 555006743535-8 z dne 31. 1. 2013
Izrek:
Pobuda za začetek postopka za oceno ustavnosti in zakonitosti 5. člena Odloka o kategorizaciji občinskih cest na območju Občine Straža (Uradni list RS, št. 47/07), kolikor kategorizira javno pot "Drganja sela" v delu, ki poteka po zemljiščih parc. št. 165/2 in 2452/1, obe k. o. Jurka vas, se zavrže.

Ustavna pritožba zoper sodbo Okrajnega sodišča v Novem mestu št. ZSV-63/2013 z dne 9. 5. 2013 v zvezi z odločbo Policijske postaje Dolenjske Toplice št. 555006743535-8 z dne 31. 1. 2013 se zavrže.
Evidenčni stavek:
Pobuda za začetek postopka za oceno ustavnosti podzakonskega predpisa je prepozna, če ni vložena v enem letu od uveljavitve izpodbijanega predpisa, ki učinkuje neposredno, oziroma v enem letu od dneva, ko je pobudnik izvedel za nastanek škodljivih posledic.
Ustavno sodišče zavrže nedovoljeno ustavno pritožbo.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
1.4.52.11 - Ustavno sodstvo - Postopek - Procesne predpostavke v postopku ustavne pritožbe - Zadeve po 55. a členu ZUstS.
Pravna podlaga:
Člen 25.3, 55.a.2.4, 55.b.1.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
občinski predpis, posamični akt
Vlagatelj:
Zdravko Poglajen, Straža
Datum vloge:
28. 8. 2013
Vrsta odločitve:
sklep
Vrsta rešitve:
zavrženje
Dokument:
US30315
Dokument v PDF obliki:
Up-714-13, U-I-214-13.pdf
142 KB
Prenesite datoteko
Up-714/13-16
U-I-214/13-17
13. 1. 2014
SKLEP
Ustavno sodišče je v postopkih za preizkus pobude in ustavne pritožbe Zdravka Poglajna, ki ga zastopa Odvetniška pisarna Mirko Bandelj, d. o. o., Ljubljana, na seji 13. januarja 2014
sklenilo:
1. Pobuda za začetek postopka za oceno ustavnosti in zakonitosti 5. člena Odloka o kategorizaciji občinskih cest na območju Občine Straža (Uradni list RS, št. 47/07), kolikor kategorizira javno pot "Drganja sela" v delu, ki poteka po zemljiščih parc. št. 165/2 in 2452/1, obe k. o. Jurka vas, se zavrže.
2. Ustavna pritožba zoper sodbo Okrajnega sodišča v Novem mestu št. ZSV-63/2013 z dne 9. 5. 2013 v zvezi z odločbo Policijske postaje Dolenjske Toplice št. 555006743535-8 z dne 31. 1. 2013 se zavrže.
OBRAZLOŽITEV
1. Pobudnik izpodbija 5. člen Odloka o kategorizaciji občinskih cest na območju Občine Straža, kolikor kategorizira javno pot "Drganja sela" po njegovih zemljiščih. Zatrjuje, da je v neskladju s 33. členom Ustave in prvim odstavkom 19. člena Zakona o javnih cestah (Uradni list RS, št. 33/06 – uradno prečiščeno besedilo in nasl. – ZJC). Vlaga tudi ustavno pritožbo zoper odločbo Policijske postaje Dolenjske Toplice, s katero je bil spoznan za odgovornega storitve prekrška po drugem odstavku v zvezi s tretjim odstavkom 4. člena Zakona o cestah (Uradni list RS, št. 109/10 in 48/12 – ZCes-1), in zoper sodbo Okrajnega sodišča v Novem mestu, s katero je bila zavrnjena njegova zahteva za sodno varstvo zoper navedeno odločbo. Zatrjuje kršitev prvega in četrtega odstavka 15. člena, drugega odstavka 14. člena ter 22. in 33. člena Ustave.
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic. Če je izpodbijani predpis veljal že pred uveljavitvijo Zakona o spremembah in dopolnitvah Zakona o Ustavnem sodišču (Uradni list RS, št. 51/07 – v nadaljevanju ZUstS-A), začne teči enoletni rok za vložitev pobude z dnem uveljavitve ZUstS-A (tako Ustavno sodišče v odločbi št. U-I-113/08 z dne 2. 4. 2009, Uradni list RS, št. 30/09, in OdlUS XVIII, 16).
3. Odlok je v izpodbijanem delu začel veljati 1. 6. 2007, pobuda pa je bila vložena 4. 9. 2013. Poleg tega je pritožnik v vloženi ustavni pritožbi med drugim navedel, da je župana Občine Straža 20. 2. 2012 pisno pozval, naj uskladi nezakoniti Odlok z zakonom, in priložil listine, ki te navedbe potrjujejo. Pobudnik je torej za sporno kategorizacijo vedel najkasneje v mesecu februarju 2012. Pobuda glede na navedeno ni vložena pravočasno, zato jo je Ustavno sodišče zavrglo (1. točka izreka).
4. Ustavna pritožba zoper posamične akte, izdane v zadevah prekrškov, ni dovoljena, zato jo je Ustavno sodišče zavrglo (2. točka izreka).
5. Ustavno sodišče je sprejelo ta sklep na podlagi tretjega odstavka 25. člena in tretje alineje prvega odstavka 55.b člena v zvezi s četrto alinejo drugega odstavka 55.a člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik